title: Komisijas Īstenošanas regula (ES) 2017/2236 (2017. gada 5. decembris), ar ko groza Regulu (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa

text:
               6.12.2017

               LV

               Eiropas Savienības Oficiālais Vēstnesis

               L 320/6

         KOMISIJAS ĪSTENOŠANAS REGULA (ES) 2017/2236
   (2017. gada 5. decembris),
   ar ko groza Regulu (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 19. oktobra Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (1), un jo īpaši tās 27. panta 4. punktu,
   tā kā:

               (1)

               Saskaņā ar Direktīvas 92/83/EEK 27. panta 1. punkta a) apakšpunktu dalībvalstīm no akcīzes nodokļa ir jāatbrīvo spirts, kas ir pilnīgi denaturēts saskaņā ar kādas dalībvalsts prasībām, par kurām ir pienācīgi paziņots un kuras apstiprinātas saskaņā ar minētā panta 3. un 4. punktā izklāstītajiem nosacījumiem.

               (2)

               Denaturanti, ko katrā dalībvalstī izmanto, lai pilnīgi denaturētu spirtu saskaņā ar Direktīvas 92/83/EEK 27. panta 1. punkta a) apakšpunktu, ir raksturoti Komisijas Regulas (EK) Nr. 3199/93 (2) pielikumā.

               (3)

               Lai piemērotu minētās direktīvas 27. panta 1. punkta a) apakšpunktu, 2017. gada 8. jūnijā Rumānija paziņoja Komisijai denaturantu, ko tā plāno izmantot no 2017. gada 1. septembra, lai pilnīgi denaturētu spirtu.

               (4)

               Komisija 2017. gada 14. jūnijā minēto paziņojumu nosūtīja pārējām dalībvalstīm.

               (5)

               Lai piemērotu minētās direktīvas 27. panta 1. punkta a) apakšpunktu, 2017. gada 5. jūlijā Bulgārija paziņoja Komisijai denaturantu, ko tā plāno izmantot no 2017. gada 1. augusta, lai pilnīgi denaturētu spirtu.

               (6)

               Komisija 2017. gada 7. jūlijā minēto paziņojumu nosūtīja pārējām dalībvalstīm.

               (7)

               Komisija nav saņēmusi iebildumus.

               (8)

               Juridiskās noteiktības labad šai regulai būtu jāstājas spēkā steidzamā kārtā.

               (9)

               Tāpēc būtu attiecīgi jāgroza Regula (EK) Nr. 3199/93.

               (10)

               Šajā regulā paredzētie pasākumi ir saskaņā ar Akcīzes nodokļa komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 3199/93 pielikumu aizstāj ar šīs regulas pielikuma tekstu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 316, 31.10.1992., 21. lpp.

      (2)  Komisijas 1993. gada 22. novembra Regula (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (OV L 288, 23.11.1993., 12. lpp.).

      PIELIKUMS
      “
            PIELIKUMS
            Saraksts ar pilnīgai spirta denaturēšanai atļautajiem produktiem un to Informatīvā ķīmijas dienesta (CAS) reģistrācijas numuru

                        Acetons

                        CAS: 67-64-1

                        Denatonija benzoāts

                        CAS: 3734-33-6

                        Etanols

                        CAS: 64-17-5

                        Etil-terc-butilēteris

                        CAS: 637-92-3

                        Fluoresceīns

                        CAS: 2321-07-5

                        Benzīns (tostarp bezsvina benzīns)

                        CAS: 86290-81-5

                        Izopropilspirts

                        CAS: 67-63-0

                        Petroleja

                        CAS: 8008-20-6

                        Lampu eļļa

                        CAS: 64742-47-8 un 64742-48-9

                        Metanols

                        CAS: 67-56-1

                        Metiletilketons (2-butanons)

                        CAS: 78-93-3

                        Metilizobutilketons

                        CAS: 108-10-1

                        Metilēnzilais (52015)

                        CAS: 61-73-4

                        Lakbenzīns

                        CAS: 8030-30-6

                        Terpentīns

                        CAS: 8006-64-2

                        Tehniskais benzīns

                        CAS: 92045-57-3

                  Terminam “absolūts etanols” šajā pielikumā ir tāda pati nozīme kā terminam “absolūts spirts”, ko lieto Starptautiskā Teorētiskās un lietišķās ķīmijas savienība.
            Denaturētajam spirtam visās dalībvalstīs var pievienot jebkādu krāsvielu, lai piešķirtu tam raksturīgu krāsu un padarītu to acumirklī atpazīstamu.
            I.   Beļģijā, Bulgārijā, Dānijā, Vācijā, Igaunijā, Īrijā, Grieķijā, Spānijā, Francijā, Itālijā, Kiprā, Latvijā, Lietuvā, Luksemburgā, Ungārijā, Maltā, Nīderlandē, Austrijā, Polijā, Portugālē, Rumānijā, Slovēnijā, Slovākijā, Somijā izmantojamais vienotais denaturēšanas process pilnībā denaturētam spirtam

            Uz hektolitru absolūtā etanola:

                        —

                        1,0 litri izopropilspirta,

                        —

                        1,0 litri metiletilketona,

                        —

                        1,0 grami denatonija benzoāta.

                  II.   Lielāku koncentrāciju nekā vienotajā denaturēšanas procesā pilnībā denaturētam spirtam izmanto šādas dalībvalstis:

               Čehijas Republika un Apvienotā Karaliste

            Uz hektolitru absolūtā etanola:

                        —

                        3,0 litri izopropilspirta,

                        —

                        3,0 litri metiletilketona,

                        —

                        1,0 grami denatonija benzoāta.

               Horvātija

            Uz hektolitru absolūtā etanola:
            vismaz:

                        —

                        1,0 litri izopropilspirta,

                        —

                        1,0 litri metiletilketona,

                        —

                        1,0 grami denatonija benzoāta.

               Zviedrija

            Uz hektolitru absolūtā etanola:

                        —

                        1,0 litri izopropilspirta,

                        —

                        2,0 litri metiletilketona,

                        —

                        1,0 grami denatonija benzoāta.

                  III.   Papildu denaturēšanas procesi pilnībā denaturētam spirtam, kurus izmanto konkrētās dalībvalstīs

            Uz hektolitru absolūtā etanola jebkurš no šiem sastāviem:

               Čehijas Republika

                        1.

                        0,4 litri lakbenzīna,
                        0,2 litri petrolejas,
                        0,1 litrs tehniskā benzīna.

                        2.

                        3,0 l etil-terc-butilētera,
                        1,0 litri izopropilspirta,
                        1,0 litri bezsvina benzīna,
                        10 miligrami fluoresceīna.

               Grieķija

            Denaturēt var vienīgi zemas kvalitātes spirtu (destilācijas sākuma un beigu frakcijas), kura spirta tilpumkoncentrācija nav mazāka par 93 % un nav lielāka par 96 %.
            Uz hektolitru 93 tilp. % hidratēta spirta ir pievienotas šādas vielas:

                        —

                        2,0 litri metanola,

                        —

                        1,0 litri terpentīna,

                        —

                        0,50 litri lampu eļļas,

                        —

                        0,40 grami metilēnzilā.

                  Spirtometra rādījums 20 °C temperatūrā attiecībā uz galaproduktu nemainītā stāvoklī ir 93 tilp. %.

               Somija (process atļauts līdz 31.12.2018.)

            Uz hektolitru absolūtā etanola jebkurš no šiem sastāviem:

                        1.

                        2,0 litri metiletilketona,
                        3,0 l metilizobutilketona.

                        2.

                        2,0 l acetona,
                        3,0 l metilizobutilketona.

                  ”


title: Komisijas Īstenošanas regula (ES) 2017/2241 (2017. gada 6. decembris) par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (Dokuments attiecas uz EEZ. )

text:
               7.12.2017

               LV

               Eiropas Savienības Oficiālais Vēstnesis

               L 322/27

         KOMISIJAS ĪSTENOŠANAS REGULA (ES) 2017/2241
   (2017. gada 6. decembris)
   par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši tās 497. panta 3. punktu,
   tā kā:

               (1)

               Lai izvairītos no traucējumiem starptautiskajos finanšu tirgos un nepieļautu iestāžu sodīšanu, piemērojot tām augstākas pašu kapitāla prasības esošo trešo valstu centrālo darījumu partneru atzīšanas procesu laikā, Regulas (ES) Nr. 575/2013 497. panta 2. punktā tika noteikts pārejas periods, kura laikā visus trešo valstu centrālos darījumu partnerus, ar kuriem iestādes, kas veic uzņēmējdarbību Savienībā, veic darījumu tīrvērti, minētās iestādes var uzskatīt par atbilstīgiem centrālajiem darījumu partneriem.

               (2)

               Ar Regulu (ES) Nr. 575/2013 tika grozīta Eiropas Parlamenta un Padomes Regula (ES) Nr. 648/2012 (2) attiecībā uz dažiem elementiem, ko izmanto, aprēķinot iestāžu pašu kapitāla prasības riska darījumiem ar trešo valstu centrālajiem darījumu partneriem. Attiecīgi Regulas (ES) Nr. 648/2012 89. panta 5.a punktā ir minēta prasība konkrētiem trešo valstu centrālajiem darījumu partneriem ierobežotu periodu ziņot par sākotnējās drošības rezerves kopsummu, ko tie saņēmuši no saviem tīrvērtes dalībniekiem. Minētais pārejas periods atbilst periodam, kas noteikts Regulas (ES) Nr. 575/2013 497. panta 2. punktā.

               (3)

               Abiem pārejas periodiem bija jābeidzas 2014. gada 15. jūnijā.

               (4)

               Saskaņā ar Regulas (ES) Nr. 575/2013 497. panta 3. punktu Komisija ir pilnvarota pieņemt īstenošanas aktu, ar ko izņēmuma gadījumiem pārejas periods pašu kapitāla prasībām pagarināts par sešiem mēnešiem. Šis pagarinājums būtu jāpiemēro arī termiņiem, kas noteikti Regulas (ES) Nr. 648/2012 89. panta 5.a punktā. Jaunākie grozījumi minētajos pārejas periodos tika veikti ar Komisijas Īstenošanas regulu (ES) 2017/954 (3), kurā tie pagarināti līdz 2017. gada 15. decembrim.

               (5)

               No tiem centrālajiem darījumu partneriem, kas veic uzņēmējdarbību trešās valstīs un kas jau ir iesnieguši pieteikumus atzīšanai saskaņā ar Regulas (ES) Nr. 648/2012 25. pantu, Eiropas Vērtspapīru un tirgu iestāde jau ir atzinusi 29 centrālos darījumu partnerus. No tiem viens centrālais darījumu partneris no Jaunzēlandes ir atzīts, pamatojoties uz Komisijas Īstenošanas lēmumu (ES) 2016/2274 (4). Turklāt trīs papildu centrālie darījumu partneri no Indijas varēja tikt atzīti, pamatojoties uz Komisijas Īstenošanas lēmumu (ES) 2016/2269 (5). Pārējietrešo valstu centrālie darījumu partneri joprojām gaida atzīšanu, un to atzīšanas process netiks pabeigts pirms 2017. gada 15. decembra. Ja pārejas periods netiktu pagarināts, finanšu iestādēm, kuras Savienībā veic uzņēmējdarbību (vai to meitassabiedrībām, kas uzņēmējdarbību veic ārpus Savienības) un kurām ir riska darījumi ar šiem pārējiem trešo valstu centrālajiem darījumu partneriem, nāksies ievērojami palielināt savu pašu kapitālu šiem riska darījumiem, kas varētu izraisīt to, ka šīs iestādes izbeidz savu darbību šajos centrālajos darījumu partneros kā tiešie dalībnieki vai – vismaz pagaidu statusā – nodod tīrvērtes pakalpojumu sniegšanu šo iestāžu klientiem un līdz ar to tirgos, kuros darbojas šie centrālie darījumu partneri, tiek izraisīti smagi traucējumi.

               (6)

               Tādēļ pēc Īstenošanas regulā (ES) 2017/954 noteiktā pārejas perioda pagarinājuma beigām saglabātos nepieciešamība izvairīties no traucējumiem tirgos ārpus Eiropas Savienības, kuru rezultātā iepriekš tika pagarināti pārejas periodi, kas noteikti Regulas (ES) Nr. 575/2013 497. panta 2. punktā. Pārejas perioda papildu pagarināšanai būtu jāļauj iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības), izvairīties no pašu kapitāla prasību ievērojamas palielināšanas sakarā ar to, ka nav pabeigts atzīšanas process attiecībā uz tiem centrālajiem darījumu partneriem, kas pieņemamā un pieejamā veidā sniedz konkrētos tīrvērtes pakalpojumus, kuri nepieciešami iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības). Tāpēc ir atbilstīgi pagarināt šos pārejas periodus vēl par sešiem mēnešiem.

               (7)

               Šajā regulā paredzētie pasākumi saskan ar Eiropas Banku komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 575/2013 497. panta 2. punktā un Regulas (ES) Nr. 648/2012 89. panta 5.a punkta otrajā daļā minētos 15 mēnešu periodus, attiecībā uz kuriem visnesenākais pagarinājums veikts ar Īstenošanas regulu (ES) 2017/954, pagarina vēl par sešiem mēnešiem līdz 2018. gada 15. jūnijam.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 6. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 27.6.2013., 1. lpp.

      (2)  Eiropas Parlamenta un Padomes 2012. gada 4. jūlija Regula (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (OV L 201, 27.7.2012., 1. lpp.).

      (3)  Komisijas 2017. gada 6. jūnija Īstenošanas regula (ES) 2017/954 par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 144, 7.6.2017., 14. lpp.).

      (4)  Komisijas 2016. gada 15. decembra Īstenošanas lēmums (ES) 2016/2274 par Jaunzēlandes normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 54. lpp.).

      (5)  Komisijas 2016. gada 15. decembra Īstenošanas lēmums (ES) 2016/2269 par Indijas normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 38. lpp.).


title: Komisijas Īstenošanas regula (ES) 2017/2248 (2017. gada 30. novembris) par atsevišķu preču klasifikāciju kombinētajā nomenklatūrā

text:
                  8.12.2017

                  LV

                  Eiropas Savienības Oficiālais Vēstnesis

                  L 324/14

            KOMISIJAS ĪSTENOŠANAS REGULA (ES) 2017/2248
      (2017. gada 30. novembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. novembrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (t. s. “guy grip dead end”) ir izgatavots no sešām 3,25 mm biezām stieplēm.
                     Stieples ir no auksti stiepta galvanizēta oglekļa tērauda. Stieples ir paralēlas cita citai un ar cinka pārklājumu. Tās ir vaļīgi savītas visā garumā un izliektas “U” formā.
                     Šo izstrādājumu izmanto koka telegrāfa stabu atsaitēšanai, t. i., stieples tiek cieši savītas kopā tā, lai veidotu stiepļu vijumu.
                     (Skatīt attēlus) (*1)

                     7326 20 00

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7326  un 7326 20 00  formulējumu.
                     Klasifikācija pozīcijā 7312  pie stiepļu vijumiem, trosēm, tauvām, pītām lentēm un tamlīdzīgiem izstrādājumiem nav iespējama, jo izstrādājums nav cieši savīts (sk. arī Harmonizētās sistēmas skaidrojumu par pozīciju 7312  pirmo rindkopu un Kombinētās nomenklatūras skaidrojumus par apakšpozīcijām 7312 10 61 –7312 10 69 ). Tas ir cieši savīts tikai tad, kad uzstādīts uz telegrāfa staba.
                     Tāpēc izstrādājums ir klasificējams ar KN kodu 7326 20 00  pie citādiem izstrādājumiem no dzelzs vai tērauda stieplēm.

            (*1)  Attēli pievienoti tikai informācijai.


title: Komisijas Īstenošanas regula (ES) 2017/2243 (2017. gada 30. novembris), ar ko atceļ Īstenošanas regulu (ES) Nr. 1212/2014 par atsevišķu preču klasifikāciju kombinētajā nomenklatūrā

text:
               8.12.2017

               LV

               Eiropas Savienības Oficiālais Vēstnesis

               L 324/1

         KOMISIJAS ĪSTENOŠANAS REGULA (ES) 2017/2243
   (2017. gada 30. novembris),
   ar ko atceļ Īstenošanas regulu (ES) Nr. 1212/2014 par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Komisija ar Īstenošanas regulu (ES) Nr. 1212/2014 (2) ir klasificējusi nekanulētu, cilindrisku, vītņotu izstrādājumu, kas izgatavots no titāna sakausējuma un paredzēts izmantošanai traumatoloģijā, ar KN kodu 8108 90 90.

               (2)

               ES Tiesa savā spriedumā lietā C-51/16 (3) nosprieda, ka kombinētās nomenklatūras (KN) pozīcija 9021, kas ietverta Padomes Regulas (EEK) Nr. 2658/87 (4) I pielikumā, kurš grozīts ar Komisijas Īstenošanas regulu (ES) Nr. 1101/2014 (5), ir interpretējama tā, ka medicīnisko implantu skrūves, kas tiek aplūkotas pamatlietā, ir iekļaujamas minētajā pozīcijā, jo šīm precēm ir īpašības, kas tās nošķir no parastiem izstrādājumiem, it īpaši ņemot vērā to izgatavošanā izmantoto apstrādi, augsto precizitātes pakāpi, izgatavošanas metodes un to īpašās funkcijas. Konkrētāk, tas, ka medicīnisko implantu skrūves, kas tiek aplūkotas pamatlietā, var ievietot ķermenī, tikai izmantojot īpašus medicīniskus instrumentus, nevis parastus instrumentus, ir viena no īpašībām, kas ir jāņem vērā, lai šīs medicīniskās implantu skrūves nošķirtu no parastiem izstrādājumiem.

               (3)

               Izstrādājums, uz kuru attiecas Īstenošanas Regula (ES) Nr. 1212/2014, atbilst standartiem ISO/TC 150 attiecībā uz implantu skrūvēm, ir paredzēts izmantošanai traumatoloģijā lūzumu fiksēšanai, tiek piegādāts sterilā iepakojumā, ir marķēts ar numuru, un līdz ar to ir iespējams tam izsekot ražošanā un izplatīšanā, un tas ir ievietojams ķermenī, izmantojot īpašus instrumentus.

               (4)

               Tādēļ izstrādājuma, uz kuru attiecas Īstenošanas Regula (ES) Nr. 1212/2014, klasificēšana ar KN kodu 8108 90 90 neatbilst Tiesas konstatējumiem lietā C-51/16.

               (5)

               Tāpēc Regula (ES) Nr. 1212/2014 būtu jāatceļ.

               (6)

               Šajā regulā paredzētie pasākumi saskan ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 1212/2014 atceļ.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 30. novembrī

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektorāta

            ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Komisijas 2014. gada 11. novembra Īstenošanas regula (ES) Nr. 1212/2014 par atsevišķu preču klasifikāciju kombinētajā nomenklatūrā (OV L 329, 14.11.2014., 3. lpp.).

      (3)  Tiesas 2017. gada 26. aprīļa spriedums lietā C-51/16 Stryker EMEA Supply Chain Services, ECLI:EU:C:2017:298.

      (4)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      (5)  Komisijas 2014. gada 16. oktobra Regula (ES) Nr. 1101/2014, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 312, 31.10.2014., 1. lpp.).


title: Komisijas Īstenošanas regula (ES) 2017/2244 (2017. gada 30. novembris) par atsevišķu preču klasifikāciju kombinētajā nomenklatūrā

text:
                  8.12.2017

                  LV

                  Eiropas Savienības Oficiālais Vēstnesis

                  L 324/3

            KOMISIJAS ĪSTENOŠANAS REGULA (ES) 2017/2244
      (2017. gada 30. novembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. novembrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums, kas sastāv no divām horizontālām ekstrudēta alumīnija sliedēm un divām vertikālām ekstrudēta alumīnija sliedēm, kuras kopā veido rāmi, ko paredzēts ar skrūvēm stiprināt pie sienas.
                     Izstrādājums paredzēts sienas flīžu paneļu piestiprināšanai.
                     Horizontālās sliedes veidotas tā, lai tajās varētu ievietot paneļus, un paneļi ir viegli noņemami un nomaināmi, kad tas ir nepieciešams.
                     (Sk. attēlu) (*1).

                     7616 99 90

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7616 , 7616 99  un 7616 99 90  formulējumu.
                     Izstrādājumu nevar klasificēt pozīcijā 8302  pie “pierīcēm, stiprinājumiem un tamlīdzīgiem parastā metāla izstrādājumiem, kurus izmanto mēbelēs, durvīs, kāpnēs, logos, žalūzijās, transportlīdzekļu virsbūvēs, zirglietās, koferos, kastēs, lādītēs un tamlīdzīgos izstrādājumos”. Sliedes ir paredzētas sienas flīžu paneļu piestiprināšanai pie sienas, un sienas flīžu paneļi pēc būtības atšķiras no izstrādājumiem, kas piestiprināmi, izmantojot pozīcijas 8302  izstrādājumus (sk. arī Harmonizētās sistēmas skaidrojumus par pozīciju 8302 , otrās rindkopas D un E punktu).
                     Tāpēc izstrādājums klasificējams ar KN kodu 7616 99 90  pie “citādiem alumīnija izstrādājumiem”.

            (*1)  Attēls pievienots tikai informācijai.


title: Komisijas Īstenošanas regula (ES) 2017/2245 (2017. gada 30. novembris) par atsevišķu preču klasifikāciju kombinētajā nomenklatūrā

text:
                  8.12.2017

                  LV

                  Eiropas Savienības Oficiālais Vēstnesis

                  L 324/6

            KOMISIJAS ĪSTENOŠANAS REGULA (ES) 2017/2245
      (2017. gada 30. novembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. novembrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (tā sauktais “vannas dēlis”) ir no plastmasas, ar neslīdošu virsmu, tā aptuvenie izmēri ir 35 × 69 cm.
                     Izstrādājumā ir spraugas ūdens noplūšanai, tam ir rokturis, un tajā ir iestrādāts ziepju trauks. Izstrādājuma apakšpusē ir četri stiprinājumi, kurus var pielāgot vannas platumam.
                     Vannas dēli var izmantot, lai atvieglotu iekāpšanu vannā un izkāpšanu no tās, uz tā var apsēsties vai novietot mazgāšanās līdzekļus.
                     (sk. attēlu) (*1)

                     3924 90 00

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3924  un 3924 90 00  formulējumu.
                     Izstrādājums nav mēbele, jo to nav paredzēts nedz novietot uz grīdas vai zemes, nedz arī piekarināt, piestiprināt pie sienas vai novietot citu uz cita. Tāpēc saskaņā ar 94. nodaļas 2. piezīmi izstrādājumu nevar klasificēt pozīcijā 9401 , 9402  un 9403  pie mēbelēm.
                     Tāpēc izstrādājums klasificējams ar KN kodu 3924 90 00  pie citādiem plastmasas sadzīves priekšmetiem un higiēnas vai tualetes piederumiem.

            (*1)  Attēls pievienots tikai informācijai.


title: Komisijas Īstenošanas regula (ES) 2017/2246 (2017. gada 30. novembris) par atsevišķu preču klasifikāciju kombinētajā nomenklatūrā

text:
               8.12.2017

               LV

               Eiropas Savienības Oficiālais Vēstnesis

               L 324/8

         KOMISIJAS ĪSTENOŠANAS REGULA (ES) 2017/2246
   (2017. gada 30. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 30. novembrī

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektorāta

            ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Neeksponētas alumīnija plates (tā sauktās “pozitīvas termiskās plates ar lāzera diodes jutību”), kam ir taisnstūra forma un kuru viena mala ir garāka par 255 mm, no vienas puses pārklātas ar emulsiju (kas galvenokārt satur sārmā šķīstošus sveķus, vienu vai vairākas infrasarkano gaismu absorbējošas krāsvielas (fototermiskais pārveidotājs) un šķīdības ierobežotāju (krāsviela)), kas ir jutīga pret infrasarkanās gaismas lāzera diodēm pie viļņu garuma 830 nm.
                  Tās ir paredzētas izmantošanai ar vidējas līdz lielas tirāžas CTP (datora–plates tehnoloģijas) iekārtu. Lai palielinātu gatavā produkta kalpošanas ilgumu, platēm veic “iededzināšanas” procesu, lai nostiprinātu attēlu, tiklīdz tas ir attīstīts.

                  3701 30 00

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 37. nodaļas 2. piezīmi un KN kodu 3701  un 3701 30 00  formulējumu.
                  Izstrādājumam ir tādas objektīvās pazīmes, kas raksturīgas neeksponētai fotoplatei, kas pārklāta ar gaismjutīgu materiālu.
                  Saskaņā ar 37. nodaļas 2. piezīmi vārds “foto” tiek skaidrots kā saistīts ar procesu, kurā tiešas vai netiešas gaismas vai cita veida starojuma iedarbībā uz gaismjutīgām virsmām veidojas redzami attēli.
                  Fotoplates 37. nodaļā ir vienkrāsainu vai daudzkrāsainu reprodukciju veikšanai paredzētas plates ar vienu vai vairākiem jebkādas emulsijas slāņiem, gaismjutīgas vai jutīgas pret cita veida starojumu, kam piemīt pietiekama enerģija, lai izraisītu nepieciešamo reakciju fotonjutīgos (vai fotojutīgos) materiālos, t. i., starojumu ar viļņu garumu ne vairāk kā aptuveni 1 300  nm elektromagnētiskajā viļņu skalā (tostarp gamma starojumu, ultravioleto un tuvo infrasarkano starojumu), kā arī daļiņu (vai jonizējošu) starojumu (sk. arī Harmonizētās sistēmas skaidrojumus par 37. nodaļu). Šo plašu gaismjutīgā slāņa starojumjutība (830 nm) ietilpst 3701 . pozīcijā pieļaujamo viļņu garumu diapazonā.
                  Tādējādi klasificēšana ar KN kodu 8442 50 00  pie tipogrāfijas platēm nav iespējama, jo gaismjutīgas plates 3701 . pozīcijā ir izslēgtas no 8442 . pozīcijas (sk. arī Harmonizētās sistēmas skaidrojumu par 8442 . pozīciju, B punktu, un 2015. gada HS klasifikācijas atzinumu 3701.30/1 ).
                  Tāpēc plates ir klasificējamas ar KN kodu 3701 30 00  kā citādas fotoplates, kurām kāda no malām ir garāka par 255 mm.


title: Komisijas Īstenošanas regula (ES) 2017/2247 (2017. gada 30. novembris) par atsevišķu preču klasifikāciju kombinētajā nomenklatūrā

text:
                  8.12.2017

                  LV

                  Eiropas Savienības Oficiālais Vēstnesis

                  L 324/11

            KOMISIJAS ĪSTENOŠANAS REGULA (ES) 2017/2247
      (2017. gada 30. novembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. novembrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (tā sauktais “sildpaklājs”), kura izmēri ir aptuveni 190 × 80 × 4 cm un svars aptuveni 11,5 kg. Tas ir polsterēts un satur sildelementu (ar plānu auduma kārtu pārklātu režģi). Paklāja apakšējo daļu (zem sildelementa) veido 1 cm biezs putuplasta slānis. Paklāja augšējo ārējo pusi sedz plakanu, gludu, turmalīnu saturošu mākslīgo akmeņu slānis. Izstrādājuma virsma ir stingra un nelīdzena.
                     Izstrādājums ir aprīkots ar regulatoru, kurš pievienots ar kabeli un elektrisko savienojumu. Regulatoram ir displejs, kas uzrāda iestatīto temperatūru, dažādi indikatori, poga vēlamās temperatūras iestatīšanai un ieslēgšanas/izslēgšanas slēdzis.
                     Tas ir paredzēts dažādu cilvēka ķermeņa daļu sildīšanas procedūrām. Izstrādājumu var izmantot, sēžot vai guļot uz tā. Temperatūru var iestatīt 30–70 °C amplitūdā. Mākslīgie akmeņi (pēc sasildīšanas) izstaro tālo infrasarkano starojumu.
                     Sk. attēlus (*1).

                     8516 79 70

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8516 , 8516 79  un 8516 79 70  formulējumu.
                     Klasificēšana pozīcijā 9019  pie masāžas aparātiem nav iespējama, jo izstrādājums nedarbojas ar berzes, vibrācijas vai mehāniskas kustības palīdzību; tas nav paredzēts ķermeņa masēšanai. Plakanajiem un gludajiem akmeņiem piemīt specifiskas īpašības, kas ļauj tiem uzkrāt un izstarot siltumu bez jebkādas berzes (sk. arī Harmonizētās sistēmas skaidrojumus par 9019 . pozīciju, II punktu).
                     Izstrādājumu nav iespējams klasificēt arī 9404 . pozīcijā pie gultas piederumiem un tamlīdzīgiem izstrādājumiem kā matraci vai virsmatraci, jo izstrādājumu nav paredzēts izmantot gultas aprīkošanai. Tas ir stingrs, un tam ir nelīdzena virsma. Tāpēc 85. nodaļas 1. piezīmes a) punkts uz to neattiecas.
                     Izstrādājums darbojas kā termoterapijas iekārta, kas piemērota privātai lietošanai.
                     Tāpēc tas klasificējams ar KN kodu 8516 79 70  pie citādām elektrotermiskām ierīcēm.

            (*1)  Attēli pievienoti tikai informācijai.


title: Komisijas Īstenošanas regula (ES) 2017/2260 (2017. gada 5. decembris), ar kuru groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā

text:
               8.12.2017

               LV

               Eiropas Savienības Oficiālais Vēstnesis

               L 324/39

         KOMISIJAS ĪSTENOŠANAS REGULA (ES) 2017/2260
   (2017. gada 5. decembris),
   ar kuru groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2015. gada 31. jūlija Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1),
   ņemot vērā Padomes 2016. gada 18. janvāra Regulu (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (2), un jo īpaši tās 20. panta b) punktu,
   tā kā:

               (1)

               Regulas (ES) 2016/44 V pielikumā uzskaitīti kuģi, ko ANO Sankciju komiteja noteikusi saskaņā ar ANO Drošības padomes Rezolūcijas (ANO DPR) 2146 (2014) 11. punktu. Uz minētajiem kuģiem attiecas virkne minētās regulas uzlikto aizliegumu, tostarp aizliegums iekraut, transportēt vai izkraut jēlnaftu no Lībijas un ieiet ostās Savienības teritorijā.

               (2)

               ANO Drošības padomes komiteja 2017. gada 27. novembrī grozīja identifikācijas datus kuģim CAPRICORN, uz ko attiecas ierobežojošie pasākumi. Tāpēc būtu attiecīgi jāgroza Regulas (ES) 2016/44 V pielikums.

               (3)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (ES) 2016/44 V pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. decembrī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 206, 1.8.2015., 34. lpp.

      (2)  OV L 12, 19.1.2016., 1. lpp.

      PIELIKUMS
      Regulas (ES) 2016/44 V pielikumu groza šādi:
      ierakstu:

         “1.   Nosaukums:
            CAPRICORN

         Iekļauts atbilstoši Rezolūcijas 2146 (2014), kas paplašināta un grozīta ar Rezolūcijas 2362 (2017) 2. punktu, 10. punkta a) un b) apakšpunktam (iekraušanas, pārvadāšanas un izkraušanas aizliegums; aizliegums ieiet ostās). Atbilstoši Rezolūcijas 2146 11. punktam Komiteja 2017. gada 20. oktobrī atjaunoja atrašanos sarakstā un tā ir spēkā līdz 2018. gada 18. janvārim, ja Komiteja to neizbeidz agrāk saskaņā ar Rezolūcijas 2146 12. punktu. Karoga valsts: Tanzānija.

            Papildinformācija

         Iekļauts sarakstā 2017. gada 21. jūlijā. SJO numurs: 8900878. 2017. gada 21. septembrī kuģa atrašanās vieta bija starptautiskie ūdeņi Apvienoto Arābu Emirātu piekrastē.”

      aizstāj ar šādu:

         “1.   Nosaukums:
            CAPRICORN

         Iekļauts atbilstoši Rezolūcijas 2146 (2014), kas paplašināta un grozīta ar Rezolūcijas 2362 (2017) 2. punktu, 10. punkta a) un b) apakšpunktam (iekraušanas, pārvadāšanas un izkraušanas aizliegums; aizliegums ieiet ostās). Atbilstoši Rezolūcijas 2146 11. punktam Komiteja 2017. gada 20. oktobrī atjaunoja atrašanos sarakstā un tā ir spēkā līdz 2018. gada 18. janvārim, ja Komiteja to neizbeidz agrāk saskaņā ar Rezolūcijas 2146 12. punktu. Karoga valsts: nav zināma

            Papildinformācija

         Iekļauts sarakstā 2017. gada 21. jūlijā. SJO numurs: 8900878. 2017. gada 21. septembrī kuģa atrašanās vieta bija starptautiskie ūdeņi Apvienoto Arābu Emirātu piekrastē.”


title: Komisijas Īstenošanas regula (ES) 2017/2276 (2017. gada 8. decembris) par atļauju Bacillus subtilis (ATCC PTA-6737) preparātu izmantot jaunā veidā par barības piedevu sivēnmātēm (atļaujas turētājs Kemin Europa N.V.) (Dokuments attiecas uz EEZ. )

text:
                  9.12.2017

                  LV

                  Eiropas Savienības Oficiālais Vēstnesis

                  L 326/50

            KOMISIJAS ĪSTENOŠANAS REGULA (ES) 2017/2276
      (2017. gada 8. decembris)
      par atļauju Bacillus subtilis (ATCC PTA-6737) preparātu izmantot jaunā veidā par barības piedevu sivēnmātēm (atļaujas turētājs Kemin Europa N.V.)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparāta Bacillus subtilis (ATCC PTA-6737) jaunam lietojumam. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikums attiecas uz atļauju Bacillus subtilis (ATCC PTA-6737) preparātu izmantot jaunā veidā, proti, par barības piedevu sivēnmātēm ar mērķi uzlabot sivēnu augšanas rādītājus, un to paredzēts klasificēt piedevu kategorijā “zootehniskās piedevas”.

                  (4)

                  Ar Komisijas Regulu (ES) Nr. 107/2010 (2)
                     Bacillus subtilis (ATCC PTA-6737) preparātu, kas iekļauts piedevu kategorijā “zootehniskās piedevas”, uz desmit gadiem atļāva izmantot par barības piedevu gaļas cāļiem, ar Komisijas Īstenošanas regulu (ES) Nr. 885/2011 (3) – dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem, ar Komisijas Īstenošanas regulu (ES) Nr. 306/2013 (4) – atšķirtiem sivēniem un atšķirtiem cūku dzimtas dzīvniekiem, izņemot Sus scrofa domesticus, ar Komisijas Īstenošanas regulu (ES) Nr. 787/2013 (5) – gaļas tītariem un vaislas tītariem un ar Komisijas Īstenošanas regulu (ES) 2015/1020 (6) – dējējvistām un mazāk izplatītu sugu dējējmājputniem.

                  (5)

                  Eiropas Pārtikas nekaitīguma iestāde (“Iestāde”) 2017. gada 16. maija atzinumā (7) secināja, ka ar piedāvātajiem lietošanas nosacījumiem Bacillus subtilis (ATCC PTA-6737) preparātam nav nelabvēlīgas ietekmes uz dzīvnieku veselību, cilvēka veselību un vidi. Tā secināja arī, ka piedeva, iekļauta sivēnmāšu uzturā trīs nedēļas pirms atnešanās līdz sivēnu atšķiršanai, var uzlabot sivēnu augšanu no dzimšanas līdz atšķiršanai. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (6)

                     Bacillus subtilis (ATCC PTA-6737) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj izmantot tā, kā norādīts šīs regulas pielikumā.

                  (7)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot par piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 8. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Komisijas 2010. gada 8. februāra Regula (ES) Nr. 107/2010 par atļauju izmantot Bacillus subtilis ATCC PTA-6737 kā piedevu gaļas cāļu barībai (atļaujas turētājs Kemin Europa N.V.) (OV L 36, 9.2.2010., 1. lpp.).

         (3)  Komisijas 2011. gada 5. septembra Īstenošanas regula (ES) Nr. 885/2011 par atļauju izmantot Bacillus subtilis (ATCC PTA-6737) kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem (atļaujas turētājs Kemin Europa N.V.) (OV L 229, 6.9.2011., 3. lpp.).

         (4)  Komisijas 2013. gada 2. aprīļa Īstenošanas regula (ES) Nr. 306/2013 par atļauju lietot preparātu Bacillus subtilis (ATCC PTA-6737) atšķirtiem sivēniem un atšķirtiem cūku dzimtas dzīvniekiem, izņemot Sus scrofa domesticus (atļaujas turētājs – Kemin Europa N.V.) (OV L 91, 3.4.2013., 5. lpp.).

         (5)  Komisijas 2013. gada 16. augusta Īstenošanas regula (ES) Nr. 787/2013 par atļauju lietot preparātu Bacillus subtilis (ATCC PTA-6737) kā barības piedevu gaļas tītariem un vaislas tītariem (atļaujas turētājs – Kemin Europa N.V.) (OV L 220, 17.8.2013., 15. lpp.).

         (6)  Komisijas 2015. gada 29. jūnija Īstenošanas regula (ES) 2015/1020 par atļauju lietot preparātu Bacillus subtilis (ATCC PTA-6737) kā barības piedevu dējējvistām un mazāk izplatītu sugu dējējmājputniem (atļaujas turētājs Kemin Europa N.V.) (OV L 163, 30.6.2015., 22. lpp.).

         (7)  EFSA Journal 2017; 17(5):4855.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                        Kategorija: zootehniskās piedevas. Funkcionālā grupa: zarnu floras stabilizatori

                     4b1823

                     Kemin Europa N.V.

                        Bacillus subtilis ATCC PTA-6737

                        Piedevas sastāvs

                        Bacillus subtilis (ATCC PTA-6737) preparāts, kas satur vismaz 1 × 1010 KVV/g piedevas
                     Cietā veidā

                        Aktīvās vielas raksturojums

                        Bacillus subtilis (ATCC PTA-6737) dzīvotspējīgās sporas

                        Analītiskā metode
                         (1)

                     Skaitīšana: Petri trauciņa un uztriepuma metode, kurā izmanto triptona–sojas agaru un iepriekš termiski apstrādātus barības paraugus
                     Identificēšana: pulsa lauka gela elektroforēzes (PFGE) metode

                     Sivēnmātes

                     —

                     1 × 108

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Izmantošanai sivēnmātēm, sākot no trīs nedēļām pirms atnešanās līdz laktācijas perioda beigām.

                                 3.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                     29.12.2027.

            (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2017/2273 (2017. gada 8. decembris), ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (Dokuments attiecas uz EEZ. )

text:
               9.12.2017

               LV

               Eiropas Savienības Oficiālais Vēstnesis

               L 326/42

         KOMISIJAS ĪSTENOŠANAS REGULA (ES) 2017/2273
   (2017. gada 8. decembris),
   ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 22. panta 1. punktu,
   tā kā:

               (1)

               Komisijas Regulā (EK) Nr. 889/2008 (2), kas grozīta ar Komisijas Īstenošanas regulu (ES) Nr. 836/2014 (3), proti, tās 42. pantā ir noteikts, ka izņēmuma kārtā līdz 2017. gada 31. decembrim, ievērojot konkrētus nosacījumus un ja nav pieejamas bioloģiski audzētas jaunvistas, tad bioloģiskajā ganāmpulka vienībā var iekļaut olu ražošanai paredzētas nebioloģiski audzētas jaunvistas, kas nav vecākas par 18 nedēļām.

               (2)

               Olu ražošanai paredzētu jaunvistu bioloģiska audzēšana Savienības tirgū nav bijusi kvalitatīvā un kvantitatīvā ziņā pietiekama putnkopju vajadzību nodrošināšanai. Lai atvēlētu vairāk laika olu ražošanai paredzētu jaunvistu bioloģiskās audzēšanas attīstībai, to ražošanas izņēmuma noteikumu piemērošanas termiņš, kuri ļauj izmantot olu ražošanai paredzētas nebioloģiski audzētas jaunvistas, kas nav vecākas par 18 nedēļām, būtu jāpagarina līdz 2018. gada 31. decembrim.

               (3)

               Komisijas Regulā (EK) Nr. 889/2008, kura grozīta ar Komisijas Īstenošanas regulu (ES) Nr. 836/2014, proti, tās 43. pantā ir noteikts, ka izņēmuma kārtā maksimālais procentuālais daudzums barības, kas satur nebioloģiski ražotas olbaltumvielas un ko 2015., 2016. un 2017. kalendārajā gadā atļauts izbarot cūkām un mājputniem, ir 5 %.

               (4)

               Šāds bioloģisko proteīnu jeb olbaltumvielu piedāvājums Savienības tirgū nav bijis kvalitatīvā un kvantitatīvā ziņā pietiekams, lai apmierinātu bioloģiskajās saimniecībās audzētu cūku un mājputnu ēdināšanas vajadzības. Bioloģisko proteīnaugu ražošanas apjoms joprojām nespēj apmierināt pieprasījumu. Tāpēc ir lietderīgi izņēmuma iespēju izmantot ierobežotu procentuālo daudzumu barības, kas satur nebioloģiski ražotas olbaltumvielas, pagarināt līdz 2018. gada 31. decembrim.

               (5)

               Tāpēc Regula (EK) Nr. 889/2008 būtu attiecīgi jāgroza.

               (6)

               Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 889/2008 groza šādi:

               1)

               regulas 42. panta b) punktā datumu “2017. gada 31. decembrim” aizstāj ar datumu “2018. gada 31. decembrim”;

               2)

               regulas 43. panta otro daļu aizstāj ar šādu:
               “Maksimālais procentuālais daudzums barības, kas satur nebioloģiski ražotas olbaltumvielas un ko 2018. kalendāra gadā 12 mēnešu laikposmā atļauts izbarot minētajām sugām, ir 5 %.”

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 189, 20.7.2007., 1. lpp.

      (2)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

      (3)  Komisijas 2014. gada 31. jūlija Īstenošanas regula (ES) Nr. 836/2014, ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 230, 1.8.2014., 10. lpp.).


title: Komisijas Īstenošanas regula (ES) 2017/2272 (2017. gada 8. decembris) par nosaukuma ierakstīšanu Garantēto tradicionālo īpatnību reģistrā (“Kabanosy staropolskie”) (GTĪ)

text:
               9.12.2017

               LV

               Eiropas Savienības Oficiālais Vēstnesis

               L 326/40

         KOMISIJAS ĪSTENOŠANAS REGULA (ES) 2017/2272
   (2017. gada 8. decembris)
   par nosaukuma ierakstīšanu Garantēto tradicionālo īpatnību reģistrā (“Kabanosy staropolskie”) (GTĪ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 26. pantu un 52. panta 3. punkta a) apakšpunktu,
   tā kā:

               (1)

               Saskaņā ar Regulas (ES) Nr. 1151/2012 26. pantu Polija ir iesniegusi pieteikumu nosaukuma “Kabanosy staropolskie” reģistrēšanai Garantētu tradicionālo īpatnību reģistrā, kas noteikts Regulas (ES) Nr. 1151/2012 22. pantā. “Kabanosy staropolskie” ir garas, tievas un sausas desiņas.

               (2)

               Nosaukums “Kabanosy” kā garantēta tradicionālā īpatnība iepriekš bija reģistrēts (2) bez nosaukuma rezervēšanas saskaņā ar Padomes Regulas (EK) Nr. 509/2006 (3) 13. panta 1. punktu.

               (3)

               Pēc Regulas (ES) Nr. 1151/2012 26. panta 1. punkta otrajā daļā minētās valsts līmeņa iebildumu procedūras veikšanas nosaukums “Kabanosy” tika papildināts ar apzīmējumu “staropolskie”. Šis papildu apzīmējums atspoguļo produkta tradicionālo raksturu, kā paredzēts Regulas (ES) Nr. 1151/2012 26. panta 1. punkta trešajā daļā.

               (4)

               Komisija ir saņēmusi pieteikumu par nosaukumu “Kabanosy staropolskie” un pēc tam to publicējusi Eiropas Savienības Oficiālajā Vēstnesī
                   (4).

               (5)

               2016. gada 26. augustā Komisija saņēma pamatotu iebildumu paziņojumu. 2016. gada 9. septembrī Komisija iebildumu paziņojumu nosūtīja tālāk.

               (6)

               Rumānija apgalvoja, ka “Kabanosy staropolskie” reģistrēšana apdraudētu daļēji homonīmā nosaukuma “Cabanos” pastāvēšanu, kas ir Rumānijas piešķirts nosaukums Rumānijas paveida “Kabanosy” desiņām. Nosaukumu “Cabanos” Rumānijā lieto tādu gaļas izstrādājumu apzīmēšanai, kuriem izejvielas un ražošanas tehnoloģija ir ļoti līdzīgas tām, kādas ir produktam “Kabanosy staropolskie”, ko Polija pieteikusi kā garantētu tradicionālo īpatnību (GTĪ).

               (7)

               Atzinusi iebildumus par pamatotiem, Komisija ar 2016. gada 7. novembra vēstuli aicināja Poliju un Rumāniju trīs mēnešu laikā attiecīgi apspriesties, lai mēģinātu panākt vienošanos saskaņā ar to iekšējām procedūrām.

               (8)

               Ieinteresētās personas panāca vienošanos. Vienošanās iznākumu Polija Komisijai paziņoja ar 2017. gada 2. februāra vēstuli.

               (9)

               Polija un Rumānija vienojās, ka aizsardzībai būtu jāaptver tikai termins “Kabanosy staropolskie” kopumā. Šādai aizsardzībai nevajadzētu būt par šķērsli nosaukuma “Kabanosy” kā tāda lietošanai un tādu tā paveidu kā “Cabanos” lietošanai.

               (10)

               Komisija norāda, ka vienošanās atzīst to, ka “Kabanosy staropolskie” būtu jāreģistrē par GTĪ, un tās mērķis ir nodrošināt attiecīgo saistīto tiesību godīgu izmantošanu.

               (11)

               Tāpēc nosaukums “Kabanosy staropolskie” būtu jāieraksta Garantēto tradicionālo īpatnību reģistrā,

         IR PIEŅĒMUSI ŠO REGULU.
   1. pants
   Nosaukums “Kabanosy staropolskie” (GTĪ) ar šo tiek ierakstīts reģistrā.
   Ar GTĪ “Kabanosy” apzīmētā produkta specifikāciju uzskata par Regulas (ES) Nr. 1151/2012 19. pantā minēto specifikāciju ar nosaukuma rezervēšanu attiecīgi produktam GTĪ “Kabanosy staropolskie”.
   Nosaukums “Kabanosy staropolskie” (GTĪ) apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (5) XI pielikumu.
   2. pants
   Nosaukums “Kabanosy staropolskie” (GTĪ) ir aizsargāts kopumā. Nosaukumu “Kabanosy” un tā citvalodu variantus un tulkojumus arī turpmāk drīkst izmantot visā Eiropas Savienībā ar nosacījumu, ka tiek ievēroti Eiropas Savienības tiesību sistēmā piemērojamie principi un noteikumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  Komisijas 2011. gada 19. oktobra Īstenošanas regula (ES) Nr. 1044/2011 par nosaukuma ierakstīšanu Garantēto tradicionālo īpatnību reģistrā (Kabanosy (GTĪ)) (OV L 275, 20.10.2011., 16. lpp.).

      (3)  Padomes 2006. gada 20. marta Regula (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (OV L 93, 31.3.2006., 1. lpp.). Regula atcelta un aizstāta ar Regulu (ES) Nr. 1151/2012.

      (4)  OV C 188, 27.5.2016., 6. lpp.

      (5)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2017/2274 (2017. gada 8. decembris) par atļauju jaunā veidā – par zivju barības piedevu – lietot no Komagataella pastoris (DSM 23036) iegūtu 6-fitāzes (EC 3.1.3.26) preparātu (atļaujas turētājs Huvepharma EOOD) (Dokuments attiecas uz EEZ. )

text:
                  9.12.2017

                  LV

                  Eiropas Savienības Oficiālais Vēstnesis

                  L 326/44

            KOMISIJAS ĪSTENOŠANAS REGULA (ES) 2017/2274
      (2017. gada 8. decembris)
      par atļauju jaunā veidā – par zivju barības piedevu – lietot no Komagataella pastoris (DSM 23036) iegūtu 6-fitāzes (EC 3.1.3.26) preparātu (atļaujas turētājs Huvepharma EOOD)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums, kurā tika prasīta atļauja no Komagataella pastoris (DSM 23036) iegūtas 6-fitāzes (EC 3.1.3.26) preparāta lietošanai par zivju barības piedevu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikums attiecas uz atļauju no Komagataella pastoris (DSM 23036) iegūtas 6-fitāzes (EC 3.1.3.26) preparātu lietot par zivju barības piedevu, un to paredzēts klasificēt piedevu kategorijā “zootehnoloģiskās piedevas”.

                  (4)

                  Ar Komisijas Īstenošanas regulu (ES) Nr. 98/2012 (2) minēto preparātu uz desmit gadiem atļauts lietot par barības piedevu gaļas vistām un tītariem, dējējvistu cāļiem, vaislas tītariem, dējējvistām, citu sugu gaļas putniem un dējējputniem, atšķirtiem sivēniem, gaļas cūkām un sivēnmātēm.

                  (5)

                  Eiropas Pārtikas nekaitīguma iestāde (“Iestāde”) 2017. gada 21. marta atzinumā (3) secināja, ka, ievērojot piedāvātos lietošanas nosacījumus, no Komagataella pastoris (DSM 23036) iegūts 6-fitāzes (EC 3.1.3.26) preparāts kaitīgi neietekmē dzīvnieku veselību, cilvēka veselību vai vidi. Tā secināja, ka piedeva ir potenciāli iedarbīga, ja to lieto varavīksnes forelēm un lašiem, un šo secinājumu var ekstrapolēt uz visām zivīm. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (6)

                  No Komagataella pastoris (DSM 23036) iegūtas 6-fitāzes (EC 3.1.3.26) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj izmantot tā, kā norādīts šīs regulas pielikumā.

                  (7)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā specificēto preparātu, kas ietilpst piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot par piedevu dzīvnieku ēdināšanā, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 8. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Komisijas 2012. gada 7. februāra Īstenošanas regula (ES) Nr. 98/2012 par atļauju izmantot Pichia pastoris (DSM 23036) ražotu 6-fitāzi (EC 3.1.3.26) kā barības piedevu gaļas cāļiem un gaļas tītariem, cāļiem dējējvistu audzēšanai, vaislai audzētiem tītariem, dējējvistām, citu sugu gaļas putniem un dējējputniem, atšķirtiem sivēniem, nobarojamām cūkām un sivēnmātēm (atļaujas turētājs Huvepharma AD) (OV L 35, 8.2.2012., 6. lpp.).

         (3)  EFSA Journal 2017;15(4):4763.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     Aktivitātes vienības uz kg kompleksās barības ar mitruma saturu 12 %

                        Kategorija “Zootehniskās piedevas”. Funkcionālā grupa: gremošanas veicinātāji

                     4a16

                     Huvepharma EOOD

                     6-fitāze
                     (EC 3.1.3.26)

                        Piedevas sastāvs

                     No Komagataella pastoris (DSM 23036) iegūtas 6-fitāzes (EC 3.1.3.26) preparāts ar minimālo aktivitāti:

                                 4 000 OTU
                                     (1)/g cietā veidā

                                 8 000 OTU/g šķidrā veidā

                        Aktīvās vielas raksturojums

                     No Komagataella pastoris (DSM 23036) iegūta 6-fitāze (EK 3.1.3.26)

                        Analītiskā metode
                         (2)

                     6-fitāzes kvantificēšanai barībā:
                     kolorimetriskā metode, kas balstīta uz tā neorganiskā fosfāta kvantificēšanu, kuru no nātrija fitāta atbrīvo enzīms.

                     Zivis

                     —

                     500 OTU

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Lietošanai barībā, kurā ar fitīnu saistītā fosfora saturs ir augstāks par 0,23 %.

                                 3.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot aizsardzības līdzekļus, tostarp elpceļu un ādas aizsarglīdzekļus.

                     2027. gada 29. decembris

            (1)  1 OTU ir enzīma daudzums, kas citrāta buferšķīdumā (pH 5,5) 37 °C temperatūrā no 5,1 mM nātrija fitāta katalizē 1 mikromola neorganiskā fosfāta atbrīvošanu minūtē un kas tiek mērīts kā zilā P-molibdāta kompleksa krāsa pie 820 nm.

            (2)  Sīkāka informācija par analītiskajām metodēm ir pieejama references laboratorijas vietnē: http://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2017/2275 (2017. gada 8. decembris) par atļauju preparātu Lactobacillus acidophilus (CECT 4529) lietot jaunā veidā par barības piedevu gaļas cāļiem (atļaujas turētājs Centro Sperimentale del Latte) (Dokuments attiecas uz EEZ. )

text:
                  9.12.2017

                  LV

                  Eiropas Savienības Oficiālais Vēstnesis

                  L 326/47

            KOMISIJAS ĪSTENOŠANAS REGULA (ES) 2017/2275
      (2017. gada 8. decembris)
      par atļauju preparātu Lactobacillus acidophilus (CECT 4529) lietot jaunā veidā par barības piedevu gaļas cāļiem (atļaujas turētājs Centro Sperimentale del Latte)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparāta Lactobacillus acidophilus (CECT 4529) jaunam lietojumam. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikums attiecas uz atļauju jaunā veidā lietot preparātu Lactobacillus acidophilus (CECT 4529) par barības piedevu gaļas cāļiem, un to paredzēts klasificēt barības piedevu kategorijā “zootehniskās piedevas”.

                  (4)

                  Ar Komisijas Īstenošanas regulu (ES) 2015/38 (2) preparātu Lactobacillus acidophilus (CECT 4529), kas iekļauts piedevu kategorijā “zootehniskās piedevas”, tika atļauts desmit gadus izmantot par barības piedevu dējējvistām.

                  (5)

                  Eiropas Pārtikas nekaitīguma iestāde (“Iestāde”) 2017. gada 21. marta atzinumā (3) secināja, ka ierosinātajos lietošanas apstākļos preparātam Lactobacillus acidophilus (CECT 4529) nav kaitīgas ietekmes uz dzīvnieku veselību, cilvēku veselību un vidi. Tā arī secināja, ka tikai divi no trim novērtētajiem pētījumiem liecina, ka piedeva var palielināt svara pieaugumu vai galīgo svaru. Divi citi pētījumi tika izslēgti putnu neparasti augstās mirstības un zemu augšanas rādītāju dēļ. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (6)

                  Tomēr šie pierādījumi tika atzīti par būtisku liecību tam, ka zootehniskie svara pieauguma parametri uzlabojas. Tāpēc tika uzskatīts, ka iesniegtie dati atbilst nosacījumiem, ar ko pierāda piedevas iedarbīgumu gaļas cāļiem.

                  (7)

                  Preparāta Lactobacillus acidophilus (CECT 4529) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot tā, kā norādīts šīs regulas pielikumā.

                  (8)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā norādīto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ir atļauts lietot par piedevu dzīvnieku ēdināšanā, ievērojot minētajā pielikumā noteiktos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 8. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Komisijas 2015. gada 13. janvāra Īstenošanas regula (ES) 2015/38 par atļauju izmantot preparātu Lactobacillus acidophilus CECT 4529 kā barības piedevu dējējvistām un ar ko groza Regulu (EK) Nr. 1520/2007 (atļaujas turētājs Centro Sperimentale del Latte) (OV L 8, 14.1.2015., 4. lpp.).

         (3)  EFSA Journal 2017; 15(4):4762.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                        Kategorija “Zootehniskās piedevas”. Funkcionālā grupa: zarnu floras stabilizatori.

                     4b1715

                     Centro Sperimentale del latte

                        Lactobacillus acidophilus CECT 4529

                        Piedevas sastāvs:

                        Lactobacillus acidophilus CECT 4529 preparāts, kas satur vismaz: 5 × 1010 KVV/g piedevas (cietā veidā).

                        Aktīvās vielas raksturojums:

                     dzīvotspējīgas Lactobacillus acidophilus CECT 4529 šūnas.

                        Analītiskā metode
                         (1)

                     Skaitīšana: Petri trauciņa un uztriepuma metode, izmantojot MRS agaru (EN 15787).
                     Identifikācija: pulsa lauka gela elektroforēze (PFGE).

                     Gaļas cāļi

                     —

                     1 × 109

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp acu, ādas un elpceļu aizsarglīdzekļus.

                     2027. gada 29. decembris

            (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/527 (2018. gada 28. marts), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Patata dell'Alto Viterbese” (AĢIN))

text:
               5.4.2018

               LV

               Eiropas Savienības Oficiālais Vēstnesis

               L 89/7

         KOMISIJAS ĪSTENOŠANAS REGULA (ES) 2018/527
   (2018. gada 28. marts),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Patata dell'Alto Viterbese” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Patata dell'Alto Viterbese”, kas reģistrēta saskaņā ar Komisijas Īstenošanas regulu (ES) Nr. 159/2014 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Patata dell'Alto Viterbese” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 28. martā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2014. gada 13. februāra Īstenošanas regula (ES) Nr. 159/2014 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Patata dell'Alto Viterbese (AĢIN)) (OV L 52, 21.2.2014., 5. lpp.).

      (3)  OV C 391, 18.11.2017., 14. lpp.


title: Komisijas Īstenošanas regula (ES) 2018/554 (2018. gada 9. aprīlis), ar kuru groza Padomes Īstenošanas regulu (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu

text:
               10.4.2018

               LV

               Eiropas Savienības Oficiālais Vēstnesis

               L 92/4

         KOMISIJAS ĪSTENOŠANAS REGULA (ES) 2018/554
   (2018. gada 9. aprīlis),
   ar kuru groza Padomes Īstenošanas regulu (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 5. punktu,
   tā kā:

               (1)

               Ar Padomes 2013. gada 13. maija Īstenošanas regulu (ES) Nr. 412/2013 (2) tika noteikts galīgais antidempinga maksājums par Ķīnas Tautas Republikas izcelsmes keramikas galda piederumu un virtuves piederumu importu.

               (2)

               2017. gada 10. jūnijā Ķīnas ražotājs eksportētājs lūdza Komisiju grozīt Īstenošanas Regulu (ES) Nr. 412/2013, lai atspoguļotu uzņēmuma pilnu nosaukumu angļu valodā, kā tas minēts ražotāja uzņēmējdarbības atļaujā. Ņemot vērā pamatā esošos pierādījumus, Komisija pieņēma šo lūgumu.

               (3)

               Ņemot vērā iepriekš minēto, būtu attiecīgi jāgroza Regulas (ES) Nr. 412/2013 1. panta 2. punkts.

               (4)

               Šī regula ir saskaņā ar atzinumu, ko sniegusi komiteja, kura izveidota saskaņā ar Regulas (ES) 2016/1036 15. panta 1. punktu,

         IR PIEŅĒMUSI ŠO REGULU.
   1. pants
   Padomes Īstenošanas regulas (ES) Nr. 412/2013 1. panta 2. punktu aizstāj ar šādu:

      “2.   Galīgā antidempinga maksājuma likme, ko piemēro 1. punktā aprakstītā turpmāk minēto uzņēmumu ražojumu neto cenai ar piegādi līdz Savienības robežai pirms nodokļa samaksas, ir šāda.

                  Uzņēmums

                  Maksājums (%)

                     Taric papildu kods

                     Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd.

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                     Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd.

                  17,6

                  B352

                     Guangxi Province Beiliu City Laotian Ceramics Co., Ltd;

                  22,9

                  B353

                  I pielikumā norādītie uzņēmumi

                  17,9

                  Visi pārējie uzņēmumi

                  36,1

                  B999 ”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 9. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  Padomes 2013. gada 13. maija Īstenošanas regula (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu (OV L 131, 15.5.2013., 1. lpp.).


title: Komisijas Īstenošanas regula (ES) 2018/557 (2018. gada 9. aprīlis), ar ko Īstenošanas regulu (ES) Nr. 641/2014 groza attiecībā uz paziņojumu par Eiropas Parlamenta un Padomes Regulas (ES) Nr. 1307/2013 36. panta 4. punktā minēto vienotā platībmaksājuma shēmas maksimālo apjomu

text:
               11.4.2018

               LV

               Eiropas Savienības Oficiālais Vēstnesis

               L 93/1

         KOMISIJAS ĪSTENOŠANAS REGULA (ES) 2018/557
   (2018. gada 9. aprīlis),
   ar ko Īstenošanas regulu (ES) Nr. 641/2014 groza attiecībā uz paziņojumu par Eiropas Parlamenta un Padomes Regulas (ES) Nr. 1307/2013 36. panta 4. punktā minēto vienotā platībmaksājuma shēmas maksimālo apjomu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 36. panta 4. punktu,
   tā kā:

               (1)

               Komisijas Īstenošanas regulā (ES) Nr. 641/2014 (2) ir paredzēti noteikumi par to, kā piemērojama Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām.

               (2)

               Regula (ES) Nr. 1307/2013 tika grozīta ar Eiropas Parlamenta un Padomes Regulu (ES) 2017/2393 (3), kura cita starpā Regulas (ES) Nr. 1307/2013 36. panta 4. punktā pievienoja iespēju dalībvalstīm, kuras piemēro vienotā platībmaksājuma shēmu, palielināt vienotā platībmaksājuma shēmas maksimālo apjomu.

               (3)

               Ņemot vēra izmaiņas, kas veiktas Regulas (ES) Nr. 1307/2013 36. panta 4. punktā, ir jānosaka noteikumi par vienotā platībmaksājuma shēmas maksimālā apjoma paziņošanu.

               (4)

               Tāpēc Īstenošanas regula (ES) Nr. 641/2014 būtu attiecīgi jāgroza.

               (5)

               Šajā regulā paredzētie pasākumi ir saskaņā ar Tiešo maksājumu komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 641/2014
   Īstenošanas regulā (ES) Nr. 641/2014 iekļauj šādu 16.a pantu:

      “16.a pants
      Paziņojums par Regulas (ES) Nr. 1307/2013 36. panta 4. punktā minētā vienotā platībmaksājuma shēmas maksimālā apjoma palielināšanu
      Kad dalībvalsts paziņo Komisijai par lēmumiem, ko tā pieņēmusi saskaņā ar Regulas (ES) Nr. 1307/2013 36. panta 4. punktu, Komisijai iesniedzamajā informācijā attiecībā uz katru kalendāro gadu no 2018. gada līdz 2020. gadam norāda procentuālās daļas no minētās regulas II pielikumā noteiktajiem valsts gada maksimālajiem apjomiem pēc to summu atvilkšanas, kuras izriet no minētās regulas 47. panta 1. punkta piemērošanas.”

   2. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 9. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 608. lpp.

      (2)  Komisijas 2014. gada 16. jūnija Īstenošanas regula (ES) Nr. 641/2014, ar kuru paredz noteikumus par to, kā piemērot Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām (OV L 181, 20.6.2014., 74. lpp.).

      (3)  Eiropas Parlamenta un Padomes 2017. gada 13. decembra Regula (ES) 2017/2393, ar ko groza Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA), (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību, (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, (ES) Nr. 1308/2013, ar ko izveido lauksaimniecības produktu tirgu kopīgu organizāciju un (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu (OV L 350, 29.12.2017., 15. lpp.).


title: Komisijas Īstenošanas regula (ES) 2018/579 (2018. gada 16. aprīlis), ar ko groza Padomes Regulu (EK) Nr. 312/2003 attiecībā uz Savienības papildu tarifa kvotu dažiem Čīles izcelsmes lauksaimniecības produktiem

text:
                  17.4.2018

                  LV

                  Eiropas Savienības Oficiālais Vēstnesis

                  L 97/11

            KOMISIJAS ĪSTENOŠANAS REGULA (ES) 2018/579
      (2018. gada 16. aprīlis),
      ar ko groza Padomes Regulu (EK) Nr. 312/2003 attiecībā uz Savienības papildu tarifa kvotu dažiem Čīles izcelsmes lauksaimniecības produktiem
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2003. gada 18. februāra Regulu (EK) Nr. 312/2003 par Eiropas Nolīgumā par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, paredzēto tarifa noteikumu īstenošanu attiecībā uz Kopienu (1) un jo īpaši tās 5. pantu,
      tā kā:

                  (1)

                  Ar Padomes 2017. gada 11. maija Lēmumu (ES) 2017/1368 (2) Padome pilnvaroja parakstīt un provizoriski piemērot Trešo papildprotokolu Nolīgumam par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, lai ņemtu vērā Horvātijas Republikas pievienošanos Eiropas Savienībai.

                  (2)

                  Trešais papildprotokols paredz papildu tarifa kvotu dažu lauksaimniecības produktu, kuru izcelsme ir Čīlē, laišanai brīvā apgrozībā Savienībā.

                  (3)

                  Ir nepieciešams grozīt Regulu (EK) Nr. 312/2003, lai paredzētu papildu tarifa kvotu.

                  (4)

                  Saskaņā ar Lēmumu (ES) 2017/1368, un jo īpaši tā 3. pantu, papildu tarifa kvota jāpiemēro no 2013. gada 1. jūlija. Tādēļ šī regula būtu jāpiemēro no tās pašas dienas, un tai jāstājas spēkā tās publicēšanas dienā.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Regulas (EK) Nr. 312/2003 pielikumu groza, kā noteikts šīs regulas pielikumā.
      2. pants
      Šī regula stājas spēkā dienā, kad to publicē Eiropas Savienības Oficiālajā Vēstnesī.
      To piemēro no 2013. gada 1. jūlija.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 16. aprīlī

               Komisijas vārdā –

               priekšsēdētājs

            Jean-Claude JUNCKER

         (1)  OV L 46, 20.2.2003., 1. lpp.

         (2)  OV L 196, 27.7.2017., 1. lpp.

         PIELIKUMS
         Regulas (EK) Nr. 312/2003 pielikumam pievieno šādu rindu:

                        “09.1944

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59
                        1601 00
                        1602 41
                        1602 42
                        1602 49

                        Svaiga, atdzesēta vai saldēta cūkgaļa; desas un tamlīdzīgi izstrādājumi no gaļas, iekšējiem orgāniem vai asinīm; pārtikas izstrādājumi uz šo produktu bāzes; citādi gatavi izstrādājumi vai konservi no cūkgaļas un cūkgaļas subproduktiem vai asinīm

                        1 000  tonnu (*1)

                        100”.

            (*1)  500 tonnas no 1.7.2013. līdz 31.12.2013. un 1 000 tonnas katram periodam pēc tam no 1.1. līdz 31.12.